CELEX: C2006/212/19
Language: da
Date: 2006-09-02 00:00:00
Title: Sag C-246/06: Anmodning om præjudiciel afgørelse indgivet af Juzgado de lo Social Único de Algeciras (Spanien) den 2. juni 2006 — Josefa Velasco Navarro mod Fondo de Garantía Salarial (Fogasa)

2.9.2006   
            
            
               DA
            
            
               Den Europæiske Unions Tidende
            
            
               C 212/11
            
         Anmodning om præjudiciel afgørelse indgivet af Juzgado de lo Social Único de Algeciras (Spanien) den 2. juni 2006 — Josefa Velasco Navarro mod Fondo de Garantía Salarial (Fogasa)
   (Sag C-246/06)
   (2006/C 212/19)
   Processprog: spansk
   Den forelæggende ret
   Juzgado de lo Social Único de Algeciras.
   Parter i hovedsagen
   
      Sagsøger: Josefa Velasco Navarro.
   
      Sagsøgt: Fondo de Garantía Salarial (Fogasa).
   Præjudicielle spørgsmål
   
               1)
            
            
               Hvis en national ret har fastslået, at direktiv 2002/74 (1), som Domstolen har fortolket dette (i lyset af den fællesskabsretlige lighedsgrundsætning) i kendelse af 13. december 2005 (præjudiciel forelæggelse i sag C-177/05), ikke var blevet fuldstændig gennemført i national ret den 8. oktober 2005, kan direktivet da anses for at have direkte virkning overfor den statslige garantiinstitution Fogasa fra den følgende dag (den 9. oktober 2005)?
            
         
               2)
            
            
               Såfremt dette spørgsmål skal besvares bekræftende, gælder direktivets nævnte direkte virkning, der snarere er til fordel for arbejdstageren (end for den traktatkrænkende medlemsstat), da også ved insolvens — efter at der var indgået et indenretligt forlig, hvorom der ikke findes bestemmelser i national ret — som blev erklæret i tidsrummet mellem direktivets ikrafttrædelsesdato (den 8. oktober 2002) og det tidspunkt, hvor den spanske stat senest skulle have udstedt de nødvendige love og administrative bestemmelser for at efterkomme direktivet (den 8. oktober 2005)?
            
         
      (1)  Europa-Parlamentets og Rådets direktiv 2002/74/EF af 23.9.2002 om ændring af Rådets direktiv 80/987/EØF om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens (EFT L 270, s. 10).